LT
2022 8 5
Europos Sąjungos oficialusis leidinys
L 205/123
IV PRIEDAS
Komisijos reglamento (ES) Nr. 1321/2014 Vb priedas (ML dalis) iš dalies keičiamas taip: 1)
ML.A.302 dalies c punktas pakeičiamas taip: „c) OTPP keliami reikalavimai: 1) joje aiškiai įvardijamas orlaivio savininkas ir susijęs orlaivis, taip pat atitinkamas įmontuotas variklis bei oro sraigtas; 2) joje pateikiami: a) užduotys ar tikrinimai, numatyti d punkte nurodytoje taikytinoje būtiniausio tikrinimo programoje; b) projekto patvirtinimo turėtojo parengti nepertraukiamojo tinkamumo skraidyti nurodymai; c) projekto atitikties deklaraciją pateikusio pareiškėjo pateikti nepertraukiamojo tinkamumo skraidyti nurodymai.“;
2)
ML.A.304 dalis pakeičiama taip: „ML.A.304 Keitimų ir remonto duomenys Orlaivį ar komponentą remontuojantis asmuo ar organizacija įvertina visus pažeidimus.
Keitimai ir remontas atliekami naudojantis taikomais duomenimis, t. y. atitinkamai: a) Agentūros patvirtintais duomenimis; b) Reglamento (ES) Nr. 748/2012 I priedo (21 dalies) reikalavimus atitinkančios projektavimo organizacijos patvirtintais duomenimis; c) Reglamento (ES) Nr. 748/2012 I priedo (21 dalies) 21.A.90B arba 21.A.431B dalyje nurodytuose reikalavimuose pateiktais duomenimis; d) Reglamento (ES) Nr. 748/2012 Ib priedo (21L dalies) 21.L.A.62, 21L.A.102, 21L.A.202 arba 21L.A.222 dalyje nurodytuose reikalavimuose pateiktais duomenimis; e) projekto atitikties Reglamento (ES) Nr. 748/2012 Ib priedo (21L dalies) reikalavimams deklaraciją pateikusio pareiškėjo deklaruotais duomenimis.“;
3)
M.A.401 dalies b punktas pakeičiamas taip: „b) Šiame priede terminas „taikomi techninės priežiūros duomenys“ apima: 1. visus kompetentingos institucijos arba Agentūros parengtus taikomus reikalavimus, procedūras, standartus ir informaciją; 2. visus taikytinus tinkamumo skraidyti nurodymus; 3. taikomus nepertraukiamojo tinkamumo skraidyti nurodymus ir kitus techninės priežiūros nurodymus, parengtus tipo pažymėjimo turėtojo, papildomo tipo pažymėjimo turėtojo ar bet kurios kitos organizacijos, kuri skelbia tokius duomenis pagal Reglamento (ES) Nr. 748/2012 I priedą (21 dalį) arba, kai taikoma, Ib priedą (21L dalį); 4. komponentų, kuriuos kaip tinkamus įmontuoti patvirtino projekto patvirtinimo turėtojas arba projekto atitikties deklaraciją pateikęs pareiškėjas, – taikomus techninės priežiūros nurodymus, kuriuos paskelbė komponentų gamintojai ir kurie yra priimtini projekto patvirtinimo turėtojui arba projekto atitikties deklaraciją pateikusiam pareiškėjui; 5. visus pagal 145.A.45 dalies d punktą parengtus taikomus duomenis.“;
4)
ML.A.501 dalies a punktas pakeičiamas taip: „a) Jei šio reglamento I priedo (M dalies) F poskyryje, II priede (145 dalyje) ar Vd priede (CAO dalyje) arba Reglamento (ES) Nr. 748/2012 I priedo (21 dalies) 21.A.307 dalyje arba Ib priedo (21L dalies) 21L.A.193 dalyje nenurodyta kitaip, komponentą galima įmontuoti tik jei įvykdytos visos šios sąlygos: i)
jis yra tinkamos būklės;